TOA บวกเกือบ 4% นิวไฮในรอบ 4 เดือน โบรกฯชูเทคนิคสวย
TOA บวกเกือบ 4% นิวไฮในรอบ 4 เดือน โบรกฯชูเทคนิคสวย โดย ณ เวลา 15.34 น. ราคาอยู่ที่ 35.75 บาท เพิ่มขึ้น 1.25 บาท หรือ 3.62% สูงสุดที่ระดับ 36.25 บาท ต่ำสุดที่ระดับ 34.50 บาท มูลค่าการซื้อขาย 631.99 ล้านบาท
9 มี.ค. 2561

ผู้สื่อข่าวรายงานว่า หุ้นบริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ณ เวลา 15.34 น. ราคาอยู่ที่ 35.75 บาท เพิ่มขึ้น 1.25 บาท หรือ 3.62% สูงสุดที่ระดับ 36.25 บาท ต่ำสุดที่ระดับ 34.50 บาท มูลค่าการซื้อขาย 631.99 ล้านบาท

โดยราคาหุ้นปรับตัวขึ้นสูงสุดในรอบ 4 เดือน หลังราคาหุ้นปิดที่ระดับ 36 บาท เมื่อวันที่ 7 พ.ย.2560
ด้าน บล.เอเอสแอล ระบุในบทวิเคราะห์ (9 มี.ค.) ภาวะซื้อชี้นำสัญญาณบวก TOA แท่งเทียนปรับตัวขึ้นยืนเหนือ EMA5 วัน พร้อมปริมาณการซื้อขายที่เพิ่มขึ้นชี้นำสัญญาณบวก ระยะสั้นทำรูปแบบราคา W – shape ขาขึ้น ขณะที่ Slow stoc และ RSI ชี้ขึ้นเป็นบวก แนวรับ 34.50 – 34.25 ไม่ควรต่ำกว่า แนวต้าน 36.50 – 37.00 / 40.00 ตัดขาดทุนหากราคาปรับตัวลงต่ำกว่า 33.50